woohoo.hu | Ezt az 5 szabályt tartsd be étkezés közben és még szebb lesz a bőröd Ezt az 5 szabályt tartsd be étkezés közben és még szebb lesz a bőröd
Az első lépés a makulátlan bőr eléréséhez a megfelelő táplálkozás és ebből kifolyólag a jó emésztés. Az ausztráliai The Beauty Chef márka alapítója, Carla Oates elárulta, hogy mi az az 5 dolog, amire mostantól jobb lesz figyelni, ha asztalhoz ülsz.
Az egészséges étrend nem csak arról szól, hogy rengeteg zöldséget és gyümölcsöt eszünk, a tudatos táplálkozás azt jelenti, hogy olyan élelmiszereket is fogyasztunk, ami az emésztésünkre is jó hatással van. Ha a szervezetünk nem jut elég tápanyaghoz, nem megfelelő az emésztésünk, a bőrünk elkezd éhezni. Ez hatással van a rugalmasságára, valamint a szervezet kollagéntermelésére is. A legutóbbi tanulmányok szerint, akinek rendben van az emésztése, annak a bőr zsírsav-profilja is sokkal jobb. A The Beauty Chef márka megálmodója, Carla Oates nemrég elárulta, mi az az öt lépés, amivel az emésztésednek és ezzel együtt a bőröd szépségének is kedvezel:
Jöhetnek az antioxidánsok!
Az antioxidánsokban gazdag étrend a szép bőr alapfeltétele. Felveszik a harcot a szabadgyökök ellen és segítenek a sejtek regenerálásában. A halfélék, gombák, hüvelyesek, magvak, hagymafélék, illetve a zöld és a fekete tea hemzseg az antioxidánsoktól – ezekből nem ártana minél többet enned!
Hidratálás folyton folyvást
Ha eddig még nem tetted, mindenképpen szoríts helyet a telefonodon egy vízivást szorgalmazó applikációnak! A napi két liter tiszta víz felhörpintése ugyanis elengedhetetlenül fontos a bőr hidratálásához. A tanulmányok szerint a bőrben található a test vízkészletének 30 %-a, ami nagyban hozzájárul a rugalmasságához és a szépségéhez is. Ezen kívül javítja a hám vastagságát és sűrűségét.
A fermentált élelmiszerek jó hatással vannak az emésztésre, belülről táplálják a bőrt és probiotikum tartalmuknak köszönhetően „jó baktériumokkal” telítődünk, amelyek segítenek kialakítani a bélflóra egyensúlyát.
Sokkal több nyál termelődik a szánkban, ha alaposan megrágjuk az ételt evés közben. Ez azért jó, mert az emberi nyál nagyon sok emésztőenzimet tartalmaz, amik a zsírok lebontásában is segítenek.
Étrend az enzimekért
Ha egészségesebben szeretnénk étkezni és közben még szépek is szeretnénk maradni, akkor fontos szempont, hogy az elfogyasztott ételek minél több enzimet tartalmazzanak. A papaja például gazdag a proteolitikus enzimben, ami immunerősítő, gyulladáscsökkentő hatású ezért kedvez a külsőnknek is. A legtöbb nyers alapanyag tartalmaz növényi enzimeket, de például a fügében, a mangóban, az ananászban, az avokádóban és a banánban extra mennyiségben megtalálhatóak!
Nyitókép: Brooke Lark/Unsplash
Mit tehetsz a nyirokrendszer egészséges működéséért?